ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻՋՈՒԿԱՅԻՆ ԱՆՎՏԱՆԳՈՒԹՅԱՆ ԿԱՐԳԱՎՈՐՄԱՆ ԿՈՄԻՏԵԻ ԵՎ ԱՄԵՐԻԿԱՅԻ ՄԻԱՑՅԱԼ ՆԱՀԱՆԳՆԵՐԻ ՄԻՋՈՒԿԱՅԻՆ ԿԱՐԳԱՎՈՐՈՂ ՀԱՆՁՆԱԺՈՂՈՎԻ ՄԻՋԵՎ ՄԻՋՈՒԿԱՅԻՆ ԱՆՎՏԱՆԳՈՒԹՅԱՆ ՀԱՐՑԵՐՈՎ ՏԵԽՆԻԿԱԿԱՆ ՏԵՂԵԿԱՏՎՈՒԹՅԱՆ ՓՈԽԱՆԱԿՄԱՆ ԵՎ ՀԱՄԱԳՈՐԾԱԿՑՈՒԹՅԱՆ ՄԱՍԻՆ»

ՀԱՄԱՁԱՅՆԱԳՐԻ ՆԱԽԱԳԾԻ

(ՀՀ միջուկային անվտանգության կարգավորման կոմիտե)

|  |  |
| --- | --- |
| **1․ՀՀ արդարադատության նախարարություն** | **«07» մարտի 2022թ.**  |
| № 01/14.2/15126-2022 |
| Պրակտիկայում միջազգային պայմանագրերի նկատմամբ կիրառվող ալտերնատիվ սկզբունքին համապատասխան՝ նախագծի հայերեն լեզվով տեքստի վերնագրում, նախաբանում, ողջ տեքստում և ստորագրման հատվածում Կողմերի անվանումները նշելիս անհրաժեշտ է հայկական կողմի անվանումը նշել սկզբից։ | Ընդունվել է։ Կատարվել են համապատասխան փոփոխություններ նախագծի հայերեն և անգլերեն լեզվով տեքստերում։  |
| Ձեր ուշադրությունն ենք հրավիրում նախագծի IV Բաժնի դ) կետի այն դրույթին, համաձայն որի, Համաձայնագիրն ուժի մեջ է մտնում ստորագրման պահից: Նման խմբագրությամբ թողնելու դեպքում այն կհակասի «Միջազգային պայմանագրերի մասին» օրենքի 10-րդ հոդվածի 1-ին մասի և 17-րդ հոդվածի դրույթներին, որոնց համաձայն՝ Հայաստանի Հանրապետության ստորագրած կամ միանալու ենթակա միջազգային պայմանագիրը Հայաստանի Հանրապետության համար պարտադիր իրավաբանական ուժ է ստանում անհրաժեշտ ներպետական ընթացակարգերը ավարտելուց հետո, Հայաստանի Հանրապետության Ազգային ժողովի կողմից վավերացվելու կամ Հանրապետության նախագահի կողմից հաստատվելու միջոցով։Հայաստանի Հանրապետության միջազգային պայմանագիրն ուժի մեջ է մտնում և կիրառվում սույն օրենքով սահմանված վավերացման կամ հաստատման ընթացակարգերի ավարտից հետո՝ այդ պայմանագրով նախատեսված կարգով և պահից։ | Ընդունվել է։ Նախագծի IV հոդվածի դ) կետը վերախմբագրվել է հետևյալ կերպ․«Սույն Համաձայնագիրն ուժի մեջ է մտնում այն ուժի մեջ մտնելու համար անհրաժեշտ ներպետական ընթացակարգերի իրականացումն ավարտելու մասին վերջին գրավոր ծանուցումը դիվանագիտական ուղիներով Կողմերի կողմից ստանալու օրվանից և կմնա ուժի մեջ հինգ տարի ժամկետով: Այն կարող է հետագայում երկարաձգվել Կողմերի գրավոր համաձայնությամբ»։Նախագծի անգլերեն տեքստում նույնպես կատարվել է համապատասխան փոփոխություն։ |
| Նախագծի վերջաբանի «երկու օրինակով» բառերն առաջարկում ենք փոխարինել «երկու բնօրինակով» բառերով։ | Ընդունվել է։  |
| Առաջարկում ենք նախագծում նաև նշել տարաձայնություններ առաջանալու դեպքում, որ լեզվով տեքստը կգերակայի։ | Ընդունվել է։Նախագծի IV հոդվածի գ) կետը վերախմբագրվել է հետևյալ կերպ․«Սույն Համաձայնագրի դրույթների մեկնաբանման կամ կիրառման հետ կապված տարաձայնությունները և հակասությունները լուծվում են Կողմերի միջև խորհրդակցությունների միջոցով՝ նախապատվությունը տալով անգլերեն լեզվով տեքստին:»Նախագծի հայերեն և անգլերեն տեքստերում կատարվել են համապատասխան փոփոխություններ։ |
| Նախագիծը **պարունակում է Հայաստանի Հանրապետության օրենքին հակասող նորմեր**, սակայն չի պարունակում օրենքի փոփոխություն կամ նոր օրենքի ընդունում նախատեսող նորմեր:Միաժամանակ հայտնում ենք, որ Նախագիծը ներկայիս խմբագրությամբ ենթակա է վավերացման: | Ընդունվել է: |
| 2․ **ՀՀ արտաքին գործերի նախարարություն** |  **«15» մարտի 2022թ․** |
| **№ 1**111/16341-22 |
| Առաջարկում ենք համաձայնագրի նախաբանի 3-րդ պարբերությունը շարադրել հետևյալ խմբագրությամբ.ունենալով նման համագործակցություն միջուկային անվտանգության հարցերով տեխնիկական տեղեկատվության փոխանակման և համագործակցության բնագավառում 1997 թվականի սեպտեմբերի 30-ին Վիեննայում, 2007 թվականի մարտի 15-ին Վաշինգտոնում, 2017 թվականին մարտի 29-ին Վիեննայում՝ ստորագրված հնգամյա գործողության ժամկետներով համաձայնագրերի շրջանակներում և արտահայտելով համագործակցելու փոխադարձ ցանկություն:Having similar cooperation on the exchange of technical information and cooperation in nuclear safety matters under the terms of five-year Arrangements, signed on September 30, 1997, at Vienna, on March 15, 2007, at Washington, on March 29, at Vienna;And having indicated their mutual desire to cooperate; | Առաջարկությունը չի ընդունվել հաշվի առնելով ամերիկյան կողմի դիրքորոշումը։  |
| Առաջարկում ենք համաձայնագրի IV բաժնի (Եզրափակիչ դրույթներ) դ) ենթակետը համաձայնեցնել Միջազգային պայմանագրերի մասին ՀՀ օրենքով սահմանված պահանջներին և շարադրել հետևյալ խմբագրությամբ.Սույն Համաձայնագիրն ուժի մեջ է մտնում այն ուժի մեջ մտնելու համար անհրաժեշտ ներպետական ընթացակարգերի իրականացումն ավարտելու մասին վերջին գրավոր ծանուցումը դիվանագիտական ուղիներով Կողմերի կողմից ստանալու օրվանից և կմնա ուժի մեջ հինգ տարի ժամկետով: Այն կարող է հետագայում երկարաձգվել Կողմերի գրավոր համաձայնությամբ::This Arrangement shall enter into force on the date of the receipt of the last written notification by the Parties through diplomatic channels, on the completion of the internal procedures required for the entry into force of this Arrangement, and shall remain in force for a period of five years. It may be extended for a further period of time by written agreement of the Parties.: | Ընդունվել է։ Նախագծի հայերեն և անգլերեն տեքստերում կատարվել են համապատասխան փոփոխություններ։ |
| Առաջարկում ենք համաձայնագրի IV բաժնում (Եզրափակիչ դրույթներ) ավելացնել համաձայնագրի փոփոխություններ նախատեսող դրույթ.Սույն Համաձայնագրում կարող են կատարվել փոփոխություններ Կողմերի գրավոր համաձայնությամբ, որոնք կձևակերպվեն առանձին արձանագրություններով: Արձանագրություններն ուժի մեջ կմտնեն սույն Համաձայնագրի ուժի մեջ մտնելու համար սահմանված կարգով,This Arrangement may be amended through written agreement of the Parties, in the form of separate protocols. The protocols shall enter into force following the procedure established for the entry into force of this Arrangement.: | Ընդունվել է։ Նախագծի հայերեն և անգլերեն տեքստերում կատարվել են համապատասխան փոփոխություններ։ |
| Առաջարկում ենք նախագծի ամբողջ տեքստում ավելացնել Հոդված բառերը և հոդվածները, ինչպես նաև համաձայնագրի հավելվածները համարակալել արաբական թվանշաններով (հռոմեական թվանշանների փոխարեն)՝ համաձայն Նորմատիվ իրավական ակտերի մասին ՀՀ օրենքի պահանջների: | Ընդունվել է։  |
| ՀՀ արտաքին գործերի նախարարությունը նպատակահարմար է գտնում «Հայաստանի Հանրապետության միջուկային անվտանգության կարգավորման կոմիտեի և Ամերիկայի Միացյալ Նահանգների միջուկային կարգավորող հանձնաժողովի միջև՝ միջուկային անվտանգության հարցերով տեխնիկական տեղեկատվության փոխանակման և համագործակցության մասին» համաձայնագրի ստորագրումը: Այն համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին: |  |
| **3․ ՀՀ ֆինանսների նախարարություն** | «29» մարտի 2022թ․ |
| № 01/5-2/7327-2022  |
| «Ամերիկայի Միացյալ Նահանգների միջուկային կարգավորող հանձնաժողովի և Հայաստանի Հանրապետության միջուկային անվտանգության կարգավորման կոմիտեի միջև միջուկային անվտանգության հարցերով տեխնիկական տեղեկատվության փոխանակման և համագործակցության մասին» համաձայնագրի նախագծում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն: |  |
| **4․ ՀՀ տարածքային կառավարման և ենթակառուցվածքների նախարարություն** | «10» հունվարի 2023թ․ |
| № ԳՍ/22.3/414-2023 |
| «Ամերիկայի Միացյալ Նահանգների միջուկային կարգավորող հանձնաժողովի և Հայաստանի Հանրապետության միջուկային անվտանգության կարգավորման կոմիտեի միջև միջուկային անվտանգության հարցերով տեխնիկական տեղեկատվության փոխանակման և համագործակցության մասին» համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է: |
| **5. Անվտանգության խորհրդի գրասենյակ** | ԶԿ/7580-2022 |
| 27.12.2022 |
| «Ամերիկայի Միացյալ Նահանգների միջուկային կարգավորող հանձնաժողովի և Հայաստանի Հանրապետության միջուկային անվտանգության կարգավորման կոմիտեի միջև միջուկային անվտանգության հարցերով տեխնիկական տեղեկատվության փոխանակման և համագործակցության մասին» համաձայնագրի նախագծի (Նախագիծ) վերաբերյալ հաշվի են առնվել Անվտանգության խորհրդի գրասենյակի կողմից ներկայացված դիտարկումները, ուստի Նախագծի ստորագրման առաջարկությանը հավանություն տալու մասին ՀՀ կառավարության որոշման նախագծի փաթեթի վերաբերյալ Անվտանգության խորհրդի գրասենյակն առարկություններ չունի։ | Ընդունվել է:  |